cyanic-selkie/wikianc huggingface dataset:
ויליאם גודווין
הוויכוח עם מלתוס
גודווין לא הגיב רשמית למאלתוס במשך 20 שנה. ב-1820, גודווין פרסם את "על האוכלוסייה: חקירה בנוגע לכוחה של עליה במספר בני האדם", כתשובה להתקפתו של מלתוס את "חקירה בנוגע לצדק פוליטי". גודווין מתייחס לתאוריה של מלתוס כ"מגדל קלפים" שמלתוס "לא מוכיח ולא מנסה להוכיח". גודווין בעיקר התנגד לייחוס הכוללני של שיעור גידול האוכלוסייה בארצות הברית כתופעה כלל עולמית. גודווין מוצא שקוראים של מלתוס צריכים לקבל הנחה שכזו להתקבל רק על בסיס של אמונה. בניגוד לכך, גודווין אישר את העובדה הניתנת לווידוא שמרבית העולם הישן עצר את גידול האוכלוסייה שלו. מעבר לכך, גודווין האמין שהשפע באדמה לא מעובדת והמשך ההתפתחות הטכנולוגית גרמה פחד מגידול יתר באוכלוסייה להיות בלתי-מוצדק אף יותר.
בתקופה בה ילדים רבים לא הגיעו לבגרות, גודווין סבר שעל מנת שהאוכלוסייה תכפיל את עצמה כל 25 שנה, כפי שמלתוס טען, כל זוג נשוי יצטרך להוליד לפחות 8 ילדים. למרות שגודווין עצמו היה אחד מ-13 אחים, הוא לא חשב שלמרבית הזוגות יש 8 ילדים. גודווין מסכם את דבריו נגד מלתוס באתגר הבא: "במציאות, אם לא הייתי לוקח את העט עם הכוונה המפורשת להפריך את כל הטעויות בספרו של מלתוס, ולהשתדל להציג עקרונות אחרים, יותר משמחים, יותר עדיפים לאינטרסים של האנושות, ומוכנים יותר להאבק בחדירה למוסר ולסבל, הייתי סוגר את הטיעון שלי כאן, ומניח את העט עם ההערה הקצרה, שכאשר מחבר זה יפיק מכל מדינה, כולל ארצות הברית וצפון אמריקה, מרשם של נישואים ולידות, ממנו יובן שישנו ממוצע של 8 לידות לכל זוג נשוי, אז, ורק אז, תהיה לי סיבה מוצדקת להודות בדוקטרינה שלו לגבי יחס הנדסי."
לי ישראל
ליאונורה קרול לי ישראל (באנגלית: Leonore Carol "Lee" Israel; 3 בדצמבר 1939 - 24 בדצמבר 2014) הייתה סופרת יהודייה-אמריקאית. נודעה בעקבות פרשת זיופים שביצעה.
סרט על חייה בשם "האם אי פעם תסלחי לי?" יצא לאקרנים בשנת 2018.
ביוגרפיה
ישראל נולדה בברוקלין, ניו יורק, למשפחה יהודית. הוריה היו ג'ק וסילביה ישראל. היה לה אח בשם אדוארד. בשנת 1961, סיימה את לימודיה ב"ברוקלין קולג'" בניו יורק.
ישראל החלה קריירה כסופרת עצמאית בשנות ה-60. הביוגרפיה הראשונה שפרסמה הייתה של קתרין הפבורן, שישראל ביקרה בקליפורניה זמן קצר לפני מותו של ספנסר טרייסי, בן זוגה של הפבורן. הביוגרפיה פורסמה במהדורת נובמבר 1967 של המגזין אסקווייר. ישראל המשיכה לכתוב למגזין עד אמצע שנות השבעים. בשנות ה-70 וה-80 פרסמה ביוגרפיות של השחקנית טאלולה בנקהד, העיתונאית ואשת הטלוויזיה דורותי קילגלין , וטייקונית הקוסמטיקה אסתי לאודר. הספר על קילגלין התקבל יפה והופיע ברשימת רבי המכר של הניו יורק טיימס.
בשנת 2008 כתבה ספר זכרונות בשם "האם אי פעם תסלחי לי?". ישראל טענה כי ב-1983 היא קיבלה מקדמה מהוצאת מקמילן כדי להתחיל בכתיבת ביוגרפיה על לאודר, וכי לאודר ניסתה שוב ושוב לשחד אותה להפיל את הפרויקט. בספר, הביכה את לאודר בטענות שונות. ב-1985 פרסמה לאודר אוטוביוגרפיה שהמו"ל שלה תיזמן את צאתה יחד עם ספרה של ישראל. ספרה של ישראל נקטל על ידי המבקרים והפך לכישלון מסחרי. לאחר כישלון זה, הקריירה של ישראל הדרדרה, והיא נכנסה לקשיים כלכליים ולהתמכרות לאלכוהול.
פרשת הזיופים
ישראל זכורה במיוחד במעשיה הפליליים. ב-1992 הסתיימה הקריירה שלה ככותבת ספרים ומאמרים לכתבי עת. והיא חוותה קשיים כלכליים. כדי להרוויח כסף, היא החלה לזייף מכתבים (מספרם מוערך ביותר מ-400) של סופרים ושחקנים שנפטרו. מאוחר יותר, כשהחלו לחשוד בה, היא החלה לגנוב מכתבים אמיתיים ומסמכים חתומים של אנשים מפורסמים מספריות וארכיונים, והחליפה אותם בזיופים מעשה ידיה. היא מכרה הן מכתבים מזויפים והן מסמכי מקור גנובים. פעולותיה נמשכו יותר משנה עד ששני סוכני FBI סמויים עלו עליה וחקרו אותה.
לא ברור איך התגלו הזיופים שלה, אבל בזכרונותיה היא מציינת שיכולתה למכור מכתבים הסתיימה באופן פתאומי. היא הזכירה שמומחה בחיי היוצר נואל קאוורד עמד על כך שקאוורד לא היה מתאר את פעילותו ההומוסקסואלית בהתלהבות כזאת במכתבים, בשעה שהתנהגות כזאת הייתה יכולה להסתיים במאסר. הצעות נוספות הן כי שפע המכתבים שנמכרו על ידה עורר חשד וכן הלאה.
התביעה הפלילית כנגדה החלה לפעול לא על הזיופים שהיא מכרה לאספנים, אלא על הזיופים שהיא החליפה בספריות וארכיונים כדי להסתיר את העותקים המקוריים אותם גנבה. כשנודע לסוחר עתיקות כי מכתב של ארנסט המינגוויי שרכש ממיופה הכוח של ישראל, ג'ק הוק, אמור היה להימצא בארכיון של אוניברסיטת קולומביה, התברר אז שהמכתב ששוכן באוניברסיטת קולומביה הוחלף בזיוף, והדבר הוביל לישראל שנרשמה כאחת שעיינה בתיק. בשלב זה הוזעק שוב האף-בי-איי והחקירה הראתה שישראל גנבה מכתבים אותנטיים מכמה אוספים מוסדיים, והחליפה אותם בזיופים. ישראל והוק נעצרו יחד על ידי ה-FBI כאשר הם נפגשו בבנק כדי לפדות המחאה של סוחר עתיקות.
בזיכרונותיה, בהם היא מצטטת את המסמכים של האף-בי-איי מתיק המקרה שלה, אומרת ישראל כי הסוכנים עזבו מבלי לעצור אותה או לספר לה מה עומד לקרות בהמשך. היא חזרה מיד לדירתה והחלה להשמיד את כל הראיות לפשעיה. היא השליכה בפחי אשפה ציבוריים יותר מתריסר מכונות כתיבה בהן השתמשה כדי לחקות את מכתבי הסופרים המפורסמים. כאשר הוגשה לה פקודה פדרלית שהורתה לה לשמור על ראיות אלה, הראיות כבר הושמדו. עוד טענה ישראל כי מעולם לא נעצרה או נכפתה באזיקים ובמקום זאת קיבלה זימונים להתייצבות בפני בתי משפט הפדרליים. ביוני 1993 הודתה ישראל בעבירת מסחר ברכוש גנוב. כעונש היא קיבלה שישה חודשים במעצר בית וחמש שנות מאסר על תנאי. בנוסף על כך, כמעט כל הספריות והארכיונים אסרו עליה להיכנס לתחומם, ובזאת הסתיימה האפשרות שלה לחדש את הקריירה שלה כביוגרפית. בסופו של דבר היא התפרנסה מעריכת מאמרים לכתבי עת מדעיים. גם לאחר החשיפה שלה וגזר הדין שלה, חלק מזיופיה עדיין נמכרו על ידי סוחרים כאותנטיים - ובמחירים גבוהים בהרבה ממה ששולם עבורם. חלקם אפילו צוטטו בספרים שפורסמו כאילו היו אמיתיים. ישראל הביעה מאוחר יותר גאווה בהישגיה הפליליים, בייחוד בזיופים.
סרט
סיפור חייה של לי ישראל עובד לסרט בשם "האם אי פעם תסלחי לי?" בבימויה של מריאל הלר ובתפקיד לי ישראל, השחקנית מליסה מקארתי. הסרט הוצג בבכורה עולמית בפסטיבל הסרטים טלורייד בקולורדו ב-1 בספטמבר 2018, ויצא להקרנה בארצות הברית ב-19 באוקטובר 2018. על משחקה כלי ישראל, הייתה מקארתי מועמדת לפרס האוסקר לשחקנית הטובה ביותר.
קאמי פלמריון
מחבר פורה שכתב למעלה מחמישים כותרים, רבים מהם ספרי מדע פופולרי על אסטרונומיה. בנוסף, הוא ערך את מגזין האסטרונומיה "L'Astronomie".
ילדות וצעירות
פלמריון נולד ב-1842 בכפר מונטיני-לה-רואה, כיום חלק מהכפר ואל -דה -מז, במחוז אוט מארן באחבל שמפאן-ארדן שבצרפת. הוא היה הבכור מבין ארבעה ילדים של משפחה בעלת אמצעים בינוניים. הוריו, ז'ול פלמריון, חקלאי לשעבר ופרנסואז פלמריון לבית לומון, ניהלו חנות סדקית. כומר הכפר, האב מירבל, דאג לחינוכו היסודי. למד לכתוב ולחשב מוקדם מאוד והיה הראשון בכיתה בבית הספר. יום אחד ב-9 באוקטובר 1847, כשראה ליקוי חמה טבעתי, ואמו הכינה דלי מים שישקף את התופעה, התעוררה בו לראשונה הסקרנות לגבי תחום האסטרונומיה. כשהיישוב נפגע במגפת כולרה העסק השמפחתי קרס והמשפחה עברה לגור בפריז. הוריו ייעדו אותו לקריירה של כמורה, וב-1853 שלחו אותו בתנאי פנימייה בסמינר לכמרים קתוליים שליד קתדרלת לאנגר. ב-1856 חזר קאמי לבית ההורים בפריז והיה חניך אצל חרט-גלף ומיומנויותיו לצייר וליצור תחריטים אפשרו לו לעזור בפרנסת המשפחה. אביו שהועסק באולפני הצילום טורנשון-נדאר חשף בפניו את אמנות הצילום. בגיל 16 התמזל מזלו וקיבל מכתב המלצה למנהל המצפה האסטרונומי בפריז, אורבן ז'אן ז'וזף לוורייה. מאותו רגע חייו נקשרו עד סופם לאסטרונומיה.
אסטרונומיה
עד 1858 למד פלמריון שיעורי ערב חינמיים במכינה למבחני הבגרות.כתב באותה תקופה ספר עבה בן 500 עמודים בשם "קוסמוגוניה עולמית" שפורסם מאוחר יותר תחת הכותרת "העולם לפני הופעת האדם". לבסוף הרגיש מותש מרוב המטלות שלקח על עצמו. הרופא שלו, ד"ר פורנייה, שהתרשם מאהבתו לאסטרונומיה, כתב לו מכתב המלצה אל מנהל המצפה האסטרונומי הקיסרי של פריז, אורבן לה-ורייה . הוא התקבל כחשב ותלמיד במצפה. אחרי שעות העבודה השתתף בתצפיות הליליות של הפרופסור ז'אן שקורנאק. tuko ב-1861 כשפרסם את ספרו הלא שגרתי "ריבוי העולמות המיושבים" פוטר על עורר את כעסו של לה ורייה ופוטר. התקבל בהמשך לעבודה במשרד לחישובי קווי אורך.
ריבוי העולמות המיושבים
ב-1861 אחרי שהתוודע לאלאן קרדק התקבל לשורות ה"חברה הפריזאית ללימודי רוחות", אגודה ספיריטיסטית , בה הכיר גם את הסופר ויקטוריין סארדו. בהשראת כתביו של קרדק פלמריון כתב את הספר "La Pluralité des mondes habités,("ריבוי העולמות המיושבים") שרעיונותיו על עולמות חוצניים עוררו שערוריה. בעקבות פרסום הספר פוטר על ידי לה וריירה שהטיח בפניו : "אדוני, אתה אינך מדען, אלא משורר". אולם מנהל משרד החישובים, שארל-אז'ן דלונה קיבל אותו לעבודה מחדש כדי שיעבוד בחישוב האפמרידים השנתיים של הירח. להזמנתו של פרדיננד הפר, התמנה לעורך כתב העת "קוסמוס" במקום האב מואניו, והוביל מדפי המגזין מסע נגד ניהולו של לה-ורייה.
הנצחה
האסטרואיד, שהתגלה על ידי מקס וולף, נקרא על שמו.
ספריו
פלמריון כתב כחמישים ספרים, ביניהם: ("תושבי עולם אחר:התגלויות מעבר לקבר שפורסמו על ידי קאמי פלמריון, תקשורים שהוכתבו על ידי רעשי מהלומות וכתיבה אוטומטית בסלון הר תבור, כשמדיום היייתה עלמת איאה") (כוחות טבע לא ידועיים: על אודות תופעות שנוצרו על ידי האחים דייבנפורט ועל ידי מדיומים בכלל, עיון בקורתי על ידי הרמס (שם עט של המחבר), בהוצאת דידיה, פריז (הנסים השמימיים - הרצאות ערב לנוער) (עיונים והרצאות על אסטרונומיה, בתשעה כרכים) (אסטרונומיית הכוכבים, קטלוג של כוכבים כפולים ומרובי צורות)
פיוצ'ר האוס
פיוצ'ר האוס (באנגלית: Future house) הוא תת-ז'אנר של מוזיקת האוס שהופיע לראשונה בעשור השני של המאה ה-21 בבריטניה, כמיזוג בין דיפ האוס, גראז' בריטי ומוזיקת דאנס אלקטרונית.
אטימולוגיה
פיוצ'ר האוס נטבע לראשונה על ידי התקליטן הצרפתי צ'אמי, והופיע לראשונה בקטגוריית הרמיקס ל-"Go Deep" של ג'נט ג'קסון, שהועלה לחשבון הסאונדקלאוד של התקליטן ב-2013. התקליטן השתמש במונח מבלי להתייחס אליו כאל ז'אנר. בריאיון עיתונאי מ-2015 אמר כי: "פיוצ'ר האוס נועד להיות 'כל סוג של מוזיקת האוס שעדיין לא הומצאה', אז מעולם לא התייחסתי לזה כז'אנר. אני מניח שאנשים הפכו את זה למה שזה מפני שהמוזיקה שלי הייתה ספציפית ובנתה קישוריות בין האוס ל-EDM, וזה לא דבר רע". מאוחר יותר, בשנת 2016, חנות המוזיקה המקוונת הפופולרית, ביטפורט, הוסיפה את פיוצ'ר האוס כאחד משלושת תגי הז'אנר החדשים. יש המתארים את אוליבר הלדנס ודון דיאבלו כחלוצי הז'אנר.
מאפיינים
פיוצ'ר האוס הוא תת-ז'אנר של מוזיקת האוס. שירים בתוך הז'אנר מאופיינים בדרך כלל במנגינה מושתקת עם דרופ מתכתי, צליל אלסטי ובאסליינים מאופנים בתדר. הקצב הנפוץ ביותר בפיוצ'ר האוס הוא ב-126–128 BPM, אך הוא יכול להופיע אפילו ב-120–130 BPM.
פופולריות
הצלחות במצעדים בין-לאומיים של שירים, ביניהם השירים "Gecko (Overdrive)" של אוליבר הלדנס בשיתוף בקי היל ו-"Last All Night (Koala)" של אוליבר הלדנס בשיתוף קייט סטיוארט, הביאו את הז'אנר להכרה רחבה יותר במיינסטרים ב-2014. אמנים, כגון מרטין סולבג, Good Times Ahead וליאם פיין, שילבו מאז את תת-הז'אנר בעבודתם.
יחסי בוליביה–הממלכה המאוחדת
יחסי בוליביה–הממלכה המאוחדת הם היחסים הדיפלומטיים בין המדינה הרב-לאומית של בוליביה לבין הממלכה המאוחדת. שתי המדינות חברות באו"ם.
סקירה כללית
שתי המדינות כוננו יחסים דיפלומטיים בשנת 1837. בריטניה דואגת לתת לעסקים בריטיים אפשרות לנצל את ההזדמנויות המסחריות המשמעותיות ביותר בבוליביה, ולתמוך בממשלת בוליביה בקידום צמיחה כלכלית וסביבה עסקית טובה במדינה. כמו כן שתי המדינות משתפות פעולה ב.
דרלין יונגווה
דרלין זידאן יונגווה אנגמני (בצרפתית: Darlin Zidane Yongwa Ngameni; נולד ב-22 בספטמבר 2000 בדואלה שבקמרון) הוא כדורגלן קמרוני המשחק בעמדת המגן השמאלי בקבוצת לוריאן מליגת העל הצרפתית ובנבחרת קמרון.
קריירת מועדונים
יונגווה גדל במחלקת הנוער של EFBC הקמרונית. ב-27 בפברואר 2019 חתם בשאמו ניור מליגת המשנה הצרפתית. ב-27 בספטמבר ערך את הופעת הבכורה שלו במועדון, בתיקו 2-2 נגד אוסר במסגרת המחזור התשיעי בליגה לעונת. בסך הכל ערך 66 הופעות ליגה במדי המועדון.
ב-24 ביוני 2022 חתם יונגווה על חוזה לארבע עונות בלוריאן מליגת העל הצרפתית. ב-31 באוגוסט ערך את הופעת הבכורה שלו במועדון, בהפסד 5-2 ללאנס במסגרת המחזור החמישי בליגה לעונת 2022/2023.
קריירה בינלאומית
ב-23 בספטמבר 2022 ערך יונגווה את הופעת הבכורה שלו בנבחרת קמרון, בהפסד 2-0 לנבחרת אוזבקיסטן במשחק ידידות.
פדרל ריזרב
הפדרל ריזרב (בקיצור: ה"פד"; באנגלית: Federal Reserve System; נקרא לעיתים גם הבנק הפדרלי) היא מערכת המשמשת כסמכות המוניטרית העליונה והבנק המרכזי של ארצות הברית.
הפדרל ריזרב נוסד ב-23 בדצמבר 1913, עם חקיקתו של חוק הפדרל ריזרב, כתגובה לסדרה של משברים פיננסים שקדמו לו, ובפרט המשבר הפיננסי של שנת 1907. עם הזמן התפקידים, המחויבויות והסמכויות של הבנק התרחבו משמעותית, ומבנהו התפתח. כיום, תפקידיו העיקריים של הפדרל ריזרב, לפי מסמכים רשמיים שלו, הם לנהל את המדיניות המוניטרית של ארצות הברית, להשגיח ולפקח על המוסדות הבנקאיים, לשמר את היציבות של המערכת הפיננסית, לשמר רמת אינפלציה נמוכה ויציבה ולספק שירותים פיננסיים למוסדות הפקדות, ממשלת ארצות הברית, ומוסדות של ממשלות אחרות. הפד הוא הנושה העיקרי של ממשלת ארצות הברית, ומחזיק ברוב החוב שלה.
המטה הראשי של הבנק נמצא בעיר הבירה וושינגטון. הבנק כולל 12 סניפים אזוריים, בערים בוסטון, ניו יורק, פילדלפיה, קליבלנד, ריצ'מונד, אטלנטה, שיקגו, סנט לואיס, מיניאפוליס, קנזס סיטי, דאלאס וסן פרנסיסקו. שבעת חברי מועצת הנגידים של הפדרל ריזרב, לרבות היו"ר, ממונים על ידי הנשיא באישור הסנאט. אף על פי כן, החלטות הפדרל ריזרב בתחום המדיניות המוניטרית הן עצמאיות ולא נדרשות לאישור הרשות המבצעת או הרשות המחוקקת. נכון לשנת 2018 יו"ר הבנק הוא ג'רום פאואל, שמונה לתפקיד ב-5 בפברואר 2018. בשנת 2010, הפדרל ריזרב הרוויח 82 מיליארד דולר מהריביות על איגרות החוב וההון שהוא מלווה לממשל האמריקאי ולבנקים המסחריים, ומתוכם שמר בקופתו 3 מיליארד דולר, והעביר 79 מיליארד דולר למחלקת האוצר של ארצות הברית.
מבנה הבנק
נציגי הסניפים שאינם בעלי זכות הצבעה השנה נוכחים גם הם בוועדה ונוטלים חלק בדיונים.
סמסונג גלקסי S20 FE
סמסונג גלקסי S20 FE (באנגלית: Samsung Galaxy S20 FE) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת S של סמסונג גלקסי. המכשיר הוכרז באירוע "Unpacked" של סמסונג ב-23 בספטמבר 2020, והושק ב-2 באוקטובר 2020.
עיצוב
המכשיר שוקל 190 גרם, גובהו 159.8 מ"מ, רוחבו 74.5 מ"מ, ועוביו 8.4 מ"מ. המכשיר מצויד בתצוגת Infinity-O המכילה חור עגול במרכז העליון עבור מצלמת הסלפי הקדמית. מערך המצלמות האחורי ממוקם בפינה עם בליטה מלבנית המכילה שלוש מצלמות. למכשיר יש חזית מזכוכית, גב מפלסטיק ומסגרת מאלומיניום. גב המכשיר עשוי מ-"Glasstic" של סמסונג. המכשיר מוגן מפני עמידות ממים ואבק IP68.
חומרה
המכשיר מצויד במסך מסוג סופר AMOLED בגודל 6.5 אינץ' עם תמיכה ב-HDR+ וטכנולוגיית "מיפוי גוונים דינמי" וברזולוציית 1080×2400 פיקסלים, ביחס רוחב-גובה של 20:9. כמו כן, המכשיר כולל תצוגת Infinity-O, ומסך מסוג "קורינג גורילה גלאס 3".
המכשיר מופעל על ידי מעבד בעל שמונה ליבות, מתוצרת סנאפדרגון, כאשר 1 מהן פועלות בתדר עבודה של 2.84 ג'יגה הרץ, ו-3 מהן פועלות בתדר עבודה של 2.42 ג'יגה הרץ, וה-4 הנותרות פועלות בתדר עבודה של 1.8 ג'יגה הרץ. במכשיר ישנה שתי מערכות על שבב, אחת מדגם Exynos 990, ואחת מדגם Snapdragon 865 מתוצרת קוואלקום. למכשיר אחסון פנימי בנפח 128 או 256 או 512 ג'יגה בייט, שניתן להריחבו באמצעות כרטיס microSD עד ל-1 טרה בייט וזיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללת ליתיום פולימר, הסוללה ממותג "Samsung PowerShare", בקיבולת 4500 מיליאמפר-שעה, שאינה ניתנת להסרה, במתח טעינה מהירה בת 25 וואט. המכשיר תומך בכרטיס SIM מסוג nanoSIM.
מצלמה
המכשיר מצויד במערך בעל שלושה מצלמות אחוריות, ומצלמה אחת קדמית, הכולל: חיישן רחב ברזולוציה 12 מגה פיקסל; חיישן אולטרה רחב בשדה ראייה של 123 מעלות ברזולוציה 12 מגה פיקסל; חיישן (טלפוטו) ברזולוציה 8 מגה פיקסל; וכמו כן במכשיר ישנה מצלמה קדמית ברזולוציה 32 מגה פיקסל, המסוגלת להקליט וידאו ברזולוציית 4K. המצלמה הקדמית תומכת בתכונת ה-"Single Take", המאפשרת לצלם תמונות או סרטונים בו-זמנית עם חיישנים שונים באופן אוטומטי.
תוכנה
בפברואר 2021, המכשיר עודכן בעדכון תוכנה לגרסה אנדרואיד 11 בממשק המותאם של סמסונג - One UI 3.1. המכשיר יקבל שני עדכונים גדולים נוספים על פי הודעת סמסונג.
ניתן לשדרג לגרסה 12 לממשק המותאם של סמסונג - One UI 4.0.
נאורית
נאורית (Dorerin Naoero) היא שפה אוסטרונזית המשמשת כאחת משתי השפות הרשמיות ברפובליקת נאורו. כמחצית מאוכלוסיית נאורו, כ-7,000 איש, דוברים את השפה. כמעט כל דובריה שולטים גם בשפה האנגלית. מספר דובריה נמצא במגמת ירידה.
נאורית שייכת למשפחת השפות המיקרונזיות בשפות האוסטרונזיות.
ועדת השמות האנטארקטית של ניו זילנד
ועדת השמות האנטארקטית של ניו זילנד (באנגלית: New Zealand Antarctic Place-Names Committee; בקיצור: NZ-APC) היא ועדה שהוקמה בשנת 1956 על ידי ניו זילנד כאשר ניתנה לה הסמכות לתת שמות לאתרים בשטח חסות רוס שבאנטארקטיקה.
הוועדה נתנה לאתרים רבים באנטארקטיקה את שמותיהם, ובין היתר לאתרים: חוף בורכגרווינק, רכס בארקר.
קרב
קרב הוא מצב של לחימה במסגרת עימות מזוין בין שני צדדים או יותר, כאשר המטרה של כל צד היא להשמיד או להכניע את האויב. להבדיל ממלחמה שהיא ממושכת וכוללת לעיתים זירות וחזיתות רבות, הקרב הוא ממוקד יותר, קצר יותר ומתפרס על שטח מוגבל. הקרב הוא שיאה של המלחמה, בו מגיעים הכוחות לכדי עימות פיזי והכרעה, עם זאת מלחמה אינה כוללת קרבות בלבד.
תנועה הקרבית
התנועה הקרבית מורכבת משני יסודות: תנועה אל היעד ותנועה על היעד.
התנועה אל היעד
התנועה על היעד
את התנועה מלווים דרגי לוגיסטיקה, הנדסה קרבית ובשדה הקרב המודרני היא נעשית בשילוב עם סיוע אש לריכוך, חיפוי והשלמת המשימות.
היסטוריה
קרבות יבשתיים קיימים משחר ההיסטוריה, בתחילה באופן ספונטני ולא מסודר בין שבטים פרימיטיביים שונים, שם הקרב היווה את המלחמה כולה. הקרב היה פורץ בדרך כלל בשל תחרות על מקורות מחייה וטריטוריה ומטרתו לא הייתה השמדה או כיבוש היריב אלא השגת המטרות בלבד. בשל כך הקרב בקבוצות הפרימיטיביות היה יותר טקסי מאשר קרב דמים. מקום שדה הקרב היה נקבע מראש, הלוחמים היו מבצעים טקסים שונים לפני הקרב והקרב היה נגמר לרוב לא בחיסול מוחלט של הצד היריב אלא בהרג או פציעה של בודדים.
עם התגבשות הציוויליזציות הגדולות חלה עליה משמעותית בגודלי הצבאות, התגבשו צבאות בני אלפים ואף עשרות ומאות אלפים שיצאו לעיתים למסעות כיבוש גדולים על רקע דתי, טריטוריאלי, תרבותי או כדי לפאר את כבוד האימפריה ושליטה.
יש תיעוד של קרבות ימיים החל מהאלף השני לפנה"ס, קרבות אוויריים החלו להיערך רק במאה ה-20.
עד למאה ה-20 נדיר היה שקרב ספציפי יימשך מעבר ליום אחד, אך עם התפתחות המלחמה המודרנית, התארכו הקרבות המודרניים לשבועות ואף עד לחודשים.
נתינת שמות לקרבות
שמותיהם של קרבות ניתן להם בדרך כלל על שם מאפיין גאוגרפי של שדה הקרב, כגון שם של עיר סמוכה, אזור או נהר - כך למשל קרב קרני חיטין וקרב גטיסברג. לעיתים הצדדים הלוחמים נותנים לאותו קרב שני שמות שונים, למשל קרב גליפולי נקרא על ידי הטורקים קרב צ'אנאקאלה.
במקרים מסוימים, שמות מקומות נהיים מזוהים עם שמות קרבות שהתחוללו במקום, כך למשל במקרים של פרל הארבור והאלמו. כאשר במקום מסוים נערך יותר מקרב אחד באותה מלחמה נהוג למספר את הקרבות, כך במקרה של הקרב בבול ראן (הראשון והשני).
לעיתים למלחמה ניתן שם על פי התאריך שבו נפתחה כמו מלחמת יום הכיפורים אצל ישראל או מלחמת תשרי/אוקטובר/רמדאן אצל הערבים או מלחמת ישראל-ערב 1973 בעולם הרחב.
שיווי משקל מתואם
בתורת המשחקים, שיווי משקל מתואם, שהוצע על ידי פרופ' ישראל אומן בשנת 1974, הוא הכללה של שיווי משקל נאש. בדומה לשיווי משקל נאש, שיווי משקל מתואם הוא מצב שבו שום משתתף אינו יכול לשפר את מצבו בשינוי חד–צדדי של פעולתו בלבד. אולם להבדיל משיווי משקל נאש, כאן מניחים כי לפני שהמשתתפים מחליטים על פעולותיהם הם נחשפים למידע מסוים. מידע זה יכול להיות משותף לכולם ("מידע פומבי"), שונה ממשתתף למשתתף ("מידע פרטי") או שילוב שלהם. נוסף על כך, מידע זה אינו משפיע ישירות על תוצאות המשחק - ובכל זאת הוא עשוי להיות מובא בחשבון ולהשפיע על החלטות המשתתפים. ניתן גם לדמות מצב שרק חלק מהשחקנים מקבלים עצה או ששחקנים שונים נחשפים לאותות שונים, כלומר המידע הנוסף משותף רק לחלק מהשחקנים.
הסבר לא פורמלי
שיווי משקל מתואם מהווה התפלגות על קבוצת וקטורי התכסיסים (אסטרטגיות), העומדים לפני שחקנים במשחק המתואר בצורה תכסיסית, המקיימת את התנאי הבא: תוחלת התועלת לכל שחקן הבוחר לנקוט בתכסיס שמתווה לו תוצאה של הגרלה, גדולה לפחות כמו תוחלת התועלת עבור כל בחירה אחרת בה יכול לנקוט השחקן, בהינתן שכל שאר השחקנים מצייתים לתכסיס שהוגרל להם (מאותו שיקול).
ניתן להתייחס להתפלגות כאל אות, או עצה חיצונית לשחקנים. שיווי משקל נוצר כאשר כל השחקנים מאמינים כי עדיף להם לקבל את העצה או לפעול בהתאם למה שמרמז עבורם האות משיקולי תועלת. כמו כן, העצה אינה חלק מן המשחק המקורי, ואינה מחייבת אף שחקן בפועל. במובן הזה, שיווי משקל מתואם הוא מצב בו שחקני המשחק יצייתו מרצונם לגורם בלתי תלוי ומוסכם מראש, בדמות עצות, תוך הבנה כי התנהגות כזאת עדיפה להם מבלי צורך ליצור חוזה מחייב. ניתן גם לדמות מצב שבו לא כל השחקנים נחשפו לאות, או שתתי-קבוצות שונות של שחקנים נחשפו לאותות שונים.
הגדרה פורמלית
תהי p התפלגות על קבוצת ווקטורי התכסיסים S, אזי p הוא שיווי משקל מתואם אם לכל שחקן i \in N מתקיים :
במילים אחרות, p הוא שיווי משקל מתואם אם אף שחקן לא יכול לשפר את תוחלת התשלומים שלו על ידי החלפת תכסיסיו.
דוגמה
נתבונן במשחק הבא, בשם "מלחמת המינים". שחקן אחד במשחק מעדיף ללכת למשחק כדורגל, בעוד השחקן השני מעדיף ללכת לראות אופרה. כל אחד מהשחקנים מעדיף מצב בו יעסוק בפעילות שהוא לא אוהב ביחד עם השני, מאשר מצב של אי-הסכמה, בו כל שחקן יישאר לבד. נתאר את המשחק בעזרת הטבלה שלהלן.
ניתן ליצור שיווי משקל מתואם במשחק הנ"ל על ידי הגרלה – שני השחקנים יטילו מטבע הוגן. ייקבע מראש כי אם תוצאת ההטלה היא פלי, שני השחקנים ילכו לאופרה, ואם התוצאה עץ, ילכו למשחק הכדורגל. תוחלת התשלומים של כל שחקן, במקרה זה, היא: 1.5=0.5(1+2). ניתן לשים לב כי תוחלת התשלומים בשיווי משקל זה זהה לשני השחקנים, בניגוד לשיווי המשקל במשחק המקורי.
נראה באופן פורמלי עבור השחקן הראשון (חובב הכדורגל) כי התנאי לשיווי משקל מתואם מתקיים.
נגדיר התפלגות p,
תחילה נחשב עבור התכסיס "הליכה לכדורגל":
כעת עבור "הליכה לאופרה":
נניח כי ישנו גוף צד שלישי נייטרלי שבוחר את הפעולות של המשתתפים באקראי מבין שני שיווי המשקל הטהורים ו(לסטות, לסטות) בהסתברות של שליש כל אחד ומספר לכל אחד מה נבחר עבורו אך לא מה נבחר עבור השחקן השני.
אם הגוף החדש אומר לשחקן לנסוע ישר אזי כמובן שאין לו סיבה לסטות כי הוא יודע שלשחקן השני נאמר לסטות והתועלת תהיה 9. אם הגוף אמר לשחקן לסטות אזי השחקן השני יסטה או ייסע בהסתברות 0.5 ואז תוחלת התועלת עבור אי קבלת העצה ונסיעה ישר תהיה:
ועבור סטייה כפי שנאמר תהיה לכן אין סיבה שלא להקשיב לצד השלישי.
שיווי משקל מתואם ומשחקים עם אינפורמציה לא מלאה
ניתן להרחיב משחק נתון שבו ישנו שיווי משקל מתואם למשחק באינפורמציה לא מלאה כך שבמשחק החדש יהיה שיווי משקל הזהה לשיווי משקל נאש במשחק המקורי. בדוגמה שלעיל נבנה מרחב הסתברות מעל התאים במטריצה וניתן ערך 0 לפונקציית ההסתברות על (0,0) וערך 1/3 לפונ' על שאר התאים. לשחקן א' ידע את השורה של התא שנבחר בהתאם להתפלגות זו ושחקן ב' ידע את העמודה. שיווי המשקל המתואם במשחק המקורי הוא שיווי משקל במשחק זה.
נבחרת רוסיה בהוקי קרח
נבחרת רוסיה בהוקי קרח (ברוסית: Сборная России по хоккею с шайбой) מייצגת את רוסיה בהוקי קרח מאז 1992. היא הוקמה לראשונה ב-1909 ופורקה עם פרוץ מהפכת אוקטובר. נבחרת ברית המועצות בהוקי קרח החליפה אותה משנת 1951 עד 1991. שנה לאחר חידוש פעילותה של הנבחרת הרוסית, היא זכתה באליפות העולם בהוקי קרח. כבר מיום שהוקמה הפכה הנבחרת לאחת החזקות בעולם, כתוצאה מהיותה יורשת הנבחרת הסובייטית.
נבחרת רוסיה - אם להכליל גם את הישגיה כהיותה חלק מנבחרת ברית המועצות - זכתה ב-27 אליפויות עולם. הנבחרת גם מחזיקה בשיא משחקי הניצחון הרצופים: 27 משחקים ברציפות הנבחרת הרוסית לא הפסידה, מ-2007 ועד 2010, כשהשיא הקודם שייך לנבחרת הסובייטית, עם 24 משחקי ניצחון רצופים.
היא האלופה האולימפית הנוכחית (בשם "ספורטאים אולימפיים מרוסיה") לאחר שזכתה במדליית הזהב באולימפיאדת פיונגצ'אנג (2018).
היסטוריה
איגוד ההוקי הכל-רוסי שהוקם לראשונה בשנת 1911 צורף כבר באותה שנה ל-IIHF., אך כבר באותה שנה האיגוד הוסר מההתאחדות הבינלאומית ובפועל השחקנים הרוסיים לא נטלו חלק בשום טורניר בינלאומי, עד להקמת הנבחרת הסובייטית. הנבחרת הסובייטית הפכה לאחת החזקות בעולם וזכתה לכינוי "המכונה האדומה" (Красная машина), היא זכתה ב-21 אליפויות עולם, 26 אליפויות אירופה ושבעה מדליות זהב בטורנירי ההוקי קרח של האולימפיאדה.
לאחר התפרקות ברית המועצות, הנבחרת הוקמה כיורשת נבחרת ברית המועצות בהוקי קרח ב-1992 וכבר שנה לאחר מכן זכתה בטורניר הבינלאומי הראשון שלה. באליפות העולם בהוקי קרח שנערכה ב-1993 בגרמניה, הנבחרת הרוסית זכתה באליפות אחרי ניצחון בגמר על קנדה והייתה זו לאליפות ה-23 במספר של ההוקי המקומי והאליפות הרוסית הראשונה.
בפברואר 1998, הנבחרת הרוסית התמודדה במשחקי ההוקי קרח של משחקי החורף האולימפיים בנאגנו, לראשונה מול שחקני הוקי מקצועניים מה-NHL והנבחרת הרוסית הצליחה להעפיל לגמר הטורניר ולקטוף את מדליית הכסף. במאי 2002 בסולט לייק סיטי הנבחרת הצליחה ליטול מדליית ארד, כשעל משטח הקרח נציגים מליגת ה-NHL בלבד - הייתה זו שעת משבר בליגה הרוסית, כשכל שחקני הנבחרת היו יוצאי ליגות זרות.
אין תחרות לנבחרות לאומיות בתחום ההוקי קרח ביבשת אירופה ובמקום זה נערכות סדרת מפגשים במסגרת מה שמכונה Euro Hockey Tour שנערך מדי שנה בהשתתפות צ'כיה, פינלנד, רוסיה ושוודיה. מרבית התחרויות הללו מהווים הכנה לקראת אליפות העולם. בעונת 2004/2005 זכתה הנבחרת הרוסית לראשונה והיא שבה וזכתה בטורניר גם שנה לאחר מכן. ב-2007 הנבחרת העפילה לראשונה לחצי גמר אליפות העולם ושנה לאחר מכן הרוסים ניצחו לראשונה מזה 15 שנה את הקנדים והפכו לאלופי העולם בהוקי קרח. בטורניר ה-Euro Hockey Tour רוסיה שוב זכתה בו בעונת 2008 וגם שנה לאחר מכן.
ואנג ג'ג'ה
קריירה
ואנג הצטרף למועדוני צבא השחרור העממי של סין בשנת 1994. כאשר ליגת ה-CBA הסינית הוקמה בשנת 1995, הוא החל את הקריירה המקצוענית שלו בקבוצת באיי רוקטס מליגה זו, והיה אחד מהשחקנים הצעירים ביותר בליגה. אף על פי גילו הצעיר, הוא נכלל בחמישייה של באיי רוקטס כבר לאחר זמן קצר. הוא זכה עם קבוצתו באליפות הליגה בכל עונותיו במדיה עד עונת. עזיבתו לאחר מכן השפיעה על באיי רוקטס, שאיבדה את האליפות לשאנגחאי שארקס במדיה שיחק יאו מינג.
נבחרת רוסיה בהוקי קרח
היסטוריה
באליפות העולם שנה לאחר מכן, הרוסים חזרו על ההישג הקודם מאליפות העולם וגברו שוב על הקנדים בגמר אליפות העולם ב-2009 ושוב היו לאלופי העולם. אולם נקמת הקנדים לא איחרה לבוא, באולימפיאדת ונקובר 2010 הקנדים גברו על הרוסים בתוצאה 7:3 בשלב רבע גמר הטורניר. באליפות העולם באותה שנה, הרוסים אומנם גברו על הקנדים והעפילו לגמר אליפות העולם, אך הפסידו את תואר האליפות לצ'כיה.
ואנג ג'ג'ה
קריירה
ואנג נבחר במקום ה-36 בדראפט ה-NBA 1999 על ידי קבוצת דאלאס מאבריקס, לאחר שנרשם לדראפט להפתעתם של פרשני ספורט רבים. עם זאת, השלטונות ומשרדי הפנים בסין הקשו על מעברו, והוא היה צריך להשיג אישורים מיוחדים למעבר ל-NBA. לאחר שנתיים הסתיים תהליך העברתו, והוא עבר לשחק בדאלאס בעונת ובכך הפך לשחקן הסיני הראשון ב-NBA.
נבחרת רוסיה בהוקי קרח
היסטוריה
באליפות העולם בהוקי קרח ב-2011 אומנם גברו הרוסים על קנדה ברבע הגמר, אך נוצחו על ידי הפינים בחצי הגמר ונפגשו עם הצ'כים במשחק על המקום השלישי, בו הפסידו הרוסים לצ'כים. רוסיה שבה וזכתה ב-Euro Hockey Tour ב-2011 וב-2012 וזכתה בו שוב גם ב-2017.
באליפות העולם בהוקי קרח 2016 שנערכה ברוסיה, רוסיה העפילה לרבע הגמר וניצחה את גרמניה אך פגשה בפינלנד בחצי הגמר שוב וזו הדיחה אותה להתמודד על המקום השלישי בטורניר. הסיפור חזר על עצמו גם באליפות העולם בהוקי קרח 2017 שנערכה בגרמניה, רוסיה העפילה לחצי הגמר אך פגשה בקנדה בחצי הגמר וזו הדיחה אותה להתמודד על המקום השלישי בטורניר מול פינלנד.
ואנג ג'ג'ה
קריירה
בשנת 2006 ואנג חזר לשחק בליגת ה-CBA בקבוצת באיי רוקטס. במרץ 2007 הוא זכה עם קבוצתו באליפות הליגה לעונת, לאחר ניצחון על גואנגדונג סאות'רן טייגרס בסדרת הגמר, בה נבחר גם ל-MVP. עונות ו- היו מוצלחות פחות, לאחר שבאיי רוקטס לא הצליחה להעפיל לגמר.
לאורך הקריירה שלו שיחק ואנג בכל הנבחרות השונות של סין, והוא נכלל בנבחרת המצטיינים של אליפות העולם לנוער ב-1995. הוא השתתף עם הנבחרת הבוגרת של סין בשלוש אולימפיאדות: אטלנטה 1996, סידני 2000 ובייג'ינג 2008. הוא היה שחקן מוביל בנבחרת בכל אחד מהטורנירים, ובאולימפיאדת בייג'ינג אף היה שותף להעפלתה השלישית בהיסטוריה לרבע גמר הטורניר האולימפי.
נבחרת רוסיה בהוקי קרח
היסטוריה
בפברואר 2018, הנבחרת הרוסית התמודדה במשחקי ההוקי קרח של משחקי החורף האולימפיים בפיונגצ'אנג, והצליחה להעפיל לגמר הטורניר לראשונה מזה 20 שנה ולאחר משחק מותח מול גרמניה (קיריל קפריזוב כבש בתוספת זמן ובכך הבטיח את הניצחון) זכתה לראשונה בתולדותיה במדליית הזהב. היא עשתה זאת בשם "ספורטאים אולימפיים מרוסיה" וללא סממני המדינה, כיוון שרוסיה הורחקה מהאולימיפאדה עקב תוכנית אמרצה מאורגנת.
באפריל 2018 מונה איליה וורוביוב למאמן הנבחרת, אך כבר בטורניר השוודי של Euro Hockey Tour, הנבחרת (שהורכבה משחקנים צעירים ולא מהשחקנים שנטלו חלק באולימפיאדה) ספגה 5 הפסדים רצופים וסיימה במקום הרביעי מתוך שבעה. ברם, באליפות העולם בהוקי קרח 2018, הנבחרת נראתה טוב יותר ופתחה את הטורניר עם 3 ניצחונות וללא ספיגות, אחרי ניצחונות על צרפת (7:0), אוסטריה (7:0) ובלארוס (6:0). ברם, הנבחרת הפסידה בשלב הבתים לצ'כיה ולשוודיה, לה הפסידה באליפות העולם לראשונה מזה 14 שנה, מאז 2004. ברבע גמר הטורניר פגשה את קנדה והפסידה לה בהארכה 5-4. היא סיימה את הטורניר במקום הששי, הגרוע ביותר בתולדותיה מאז 2013. באליפות העולם בהוקי קרח 2019 הנבחרת אומנם פתחה את הטורניר עם 8 ניצחונות רצופים כולל 7:2 על שוודיה (האלופה המכהנת) ועל ארצות הברית (4:3), אך הפסידה בחצי הגמר לפינלנד (0:1). לאחר הטורניר מונה אלכסיי קודאשוב למאמן, תחתיו בחרת רוסיה השתתפה בשלושה טורנירים במסגרת Euro Hockey Tour, שם הקבוצה השיגה רק ניצחון אחד בתשעה משחקים. אליפות העולם 2020, שהייתה אמורה להתקיים בשווייץ, בוטלה בגלל מגפת הקורונה וב-5 ביוני 2020 פוטר קודאשוב מתפקידו והוחלף על ידי ולרי בראגין, שהוביל בעבר בהצלחה את נבחרת הנוער. כך, אלכסיי קודאשוב שימש פחות משנה בתפקיד המאמן.
במאי 2021, בעקבות שערוריית סימום בספורט, נאסר על הנבחרת הרוסית להתמודד באליפות העולם עם דגל והמנון המדינה והיא התמודדה במקום זאת כנבחרת הוועד האולימפי הרוסי. לאליפות העולם 2021 הגיעה הנבחרת עם סגל ללא כוכבי-העל מה-NHL, אך הצליחה להשיג 2 ניצחונות רצופים בפתיחת הטורניר. אבל העדר הכוכבים נתן את אותותיו גם בשלבי ההכרעה של אליפות העולם, כאשר הנבחרת הפסידה לקנדה ברבע גמר הטורניר, אף על פי שהקנדים סחבו 4 הפסדים מפתיעים בשלב הבתים.
מדים
מאז 1992, צבעי המדים המסורתיים הם כחול, לבן ואדום. על חזית החולצה רקום נשר דו-ראשי עם סמל רוסיה והכיתוב «Россия» (רוסיה). עם זאת, המדים עברו שינויים לאורך השנים מבחינת העיצוב. עד 2002 המדים כללו את סמל פדרציית ההוקי הרוסית. מאז 2006 זה הוחלף בסמל המדינה. בשנת 2018, בשל הרחקת רוסיה מהמשחקים האולימפיים, השחקנים עוטים את הכיתוב Olympic athlete from Russia, במקום סמל המדינה.
פטר ואלי
ביוגרפיה
ואלי נולד למשפחה יהודית בשם וייס בסומבטהיי. הוא קיבל תואר בהנדסה כימית מהאוניברסיטה הטכנולוגית בבודפשט בשנת 1942. הוא עבד זמן מה במפעל תרופות ולאחר מכן ניהל מעבדה במפעל לעיבוד עורות. בינואר 1945 הוא נעצר לזמן קצר באשמת הפצת תעמולה קומוניסטית. לאחר כניסת הצבא האדום להונגריה הוא הצטרף למפלגה הקומוניסטית ההונגרית באפריל 1945. בשנים 1948-1952 היה עוזר הוראה ומרצה לכלכלה בבודפשט. בשנת 1954 הוא מונה לסגן יושב ראש רשות התכנון ההונגרית והמשיך לעבוד ברשות התכנון עד שנת 1967. בתפקידו זה היה מאלו שהצביעו על הבעיתיות בתוכניות התיעוש של הונגריה שכוונו לייצור מוצרים תחליפי ייבוא ועל כן היו באיכות נמוכה ולא אפשרו רכישת מוצרי ייבוא הכרחיים. הוא הציע לשנות את המדיניות ולעבור לייצור מוטה ייצוא והתרכזות בייצור מוצרים באיכות גבוהה. בשנת 1967 הוא מונה לשר האוצר של הונגריה. תוכניתו שכונתה "המכניזם הכלילי החדש" זכתה להצלחה גדולה. הוא פתח את הונגריה למסחר עם המערב והביא את רמת החיים בהונגריה לרמה הגבוהה ביותר מבין כל מדינות הגוש המזרחי. בעקבות זאת הוא זכה לפופולריות רבה בקרב הציבור, אך לא בקרב ההנהגה הקומוניסטית בהונגריה וברית המועצות.
במאי 1971 הוא קודם להיות סגן ראש הממשלה ונציג הונגריה בקומקון. במרץ 1973 הוא ביקר בארצות הברית במטרה לקדם את היחסים בין המדינות.
ב-15 בספטמבר 1973 בעת ביקור במפעל מתכת הוא נדחף על ידי מנוף שאיבד שליטה לתוך דוד מתכת רותחת. הוא נפטר מפצעיו ב-18 בספטמבר 1973. במערב עלו חשדות שואלי חוסל, אך לא נמצאו ראיות לכך.
עונת 2003/2004 בליגת כדורגל נשים
עונת 2003/2004 בליגת כדורגל נשים הייתה העונה ה-6 של ליגות כדורגל הנשים בישראל תחת אחריות הההתאחדות לכדורגל בישראל. בעונה זו הליגה הופסקה באמצע ולא הוכרזה אלופה.
הליגה עצמה החלה באיחור של שלושה חודשים בשל היעדר תקציבים שהובטחו לקבוצות. גם אחרי שהליגה יצאה לדרך היא הושבתה פעמיים על ידי ראשי הקבוצות לאחר שכל ההבטחות של משרד החינוך וההתאחדות לא קוימו. לאחר הפסקה של חודש הליגה חודשה אך בסופו של דבר הופסקה ללא הכרזה על אלופה.
הליגה הסדירה כללה 12 קבוצות ולפי הפורמט שנקבע היו אמורות לשחק שני סבבים (22 מחזורים). בפועל, הליגה ננטשה במחזור ה-11, כשעדיין לא שוחקו 6 משחקים במסגרת הסיבוב הראשון. הצעה לקיום פלייאוף של 6 הקבוצות הראשונות כדי לקבוע את זהות האלופה נפלה.
אף על פי שלא הוכרזה רשמית כאלופה, מכבי חולון, אלופת העונה הקודמת וזו שהובילה את הליגה כשהופסקה, נבחרה לייצג את המדינה בשלב המוקדמות של ליגת האלופות בכדורגל נשים.
בעונה זו בלטה בחולשתה קבוצת עירוני אריאל כשהפסידה את כל משחקיה ללא הבקעת שער זכות אחד ובממוצע ספיגות הקרוב ל-20 שערים במשחק. התבוסה הגדולה שלה הייתה 0–48 (בתחילה דווח בטעות 0–50) מול מכבי חולון כשסילבי ז'אן מבקיעה 15 שערים במשחק זה בלבד. הקבוצה הובסה גם 0–32 מול אס"א תל אביב כשמיטל דיין מבקיעה 17 שערים.
עונת 2018/2019 בבונדסליגה האוסטרית
עונת 2018/2019 היא העונה ה-45 של ליגת הבונדסליגה האוסטרית. קבוצת רד בול זלצבורג, שזכתה באליפות בחמש העונות הקודמות, תנסה להגן על התואר.
קבוצות ואצטדיונים
בעונה זאת גדל מספר הקבוצות בליגה מ-10 ל-12. ואקר אינסברוק והארטברג הצטרפו לליגה לאחר שסיימו את העונה הקודמת במקומות הראשון והשני בליגה האוסטרית הראשונה (בהתאמה).
איגנץ קונוש
איגנץ קוּנוֹש (במקור לוסטיג עד 1881, בהונגרית: Kúnos Ignác; היידושאמשון, 22 בספטמבר 1860 – בודפשט, 12 בינואר 1945) היה בלשן, טורקולוג, פולקלוריסט, יהודי-הונגרי, חבר נספח של האקדמיה ההונגרית למדעים (1893). הוא היה טורקולוג (חוקר טורקיה) מהחשובים ביותר ברמה אירופית בתחום, איסף השירה העממית הטורקית שלו (טקסט) ואיסוף סיפורי העם הטורקיים נשזרו במחקרי הפולקלור האירופי. הוא השיג תוצאות לא מבוטלות בתחום הבלשנות הטורקית ובחקר דיאלקטולוגיה הטורקית, והיה מורה לפילולוגיה טורקית באוניברסיטת בודפשט במשך חצי מאה. הוא נספה בשואה.
נכדיו הם של ג'רג' קונוש (1942) שהיה רופא, פרמקולוג ולאסלו קונוש מתרגם (1947).
ביוגרפיה
קונוש נולד במשפחה יהודית. אביו היה סוחר בדברצן. הוא סיים את לימודיו במכללה הקלוויניסטית בדברצן ובשנת 1879 נרשם לאוניברסיטת בודפשט, שם השתתף בעיקר בהרצאות בבלשנות. הוא קיבל את הדוקטורט שלו במדעי הרוח ואת תעודת ההוראה לבתי ספר תיכוניים בשנת 1882. בתמיכתם הכספית של האקדמיה ההונגרית למדעים והקהילה היהודית של פשט, התגורר משנת 1885 בקונסטנטינופול במשך חמש שנים, שם בילה את זמנו בלימוד השפה והתרבות הטורקית (שמו הטורקי היה Kadir efendi). בשנת 1890 מונה באוניברסיטת בודפשט כמרצה לפילולוגיה טורקית ולימד כמרצה בכיר החל משנת 1902. הוא מונה בשנת 1890 כמורה לשפה הטורקית גם בקורס המזרחנות של "האקדמיה למסחר בבודפשט". בין השנים 1899 עד 1919 ניהל את עבודתה של "האקדמיה החדשה לסחר במזרח", שהכשירה מומחים לסחר חוץ עם המזרח. בין השנים 1919–1922 היה מנהל האקדמיה המשולבת בפקולטה לכלכלה של אוניברסיטת בודפשט, שכונה "המכון המזרחי", ומשנת 1922 המשיך ללמד באוניברסיטה כמרצה בכיר לטורקית. בקיץ 1925 ו- 1926, בהזמנת ממשלת טורקיה, היה פרופסור אורח באוניברסיטאות איסטנבול ואנקרה, ובשנת 1925 ארגן את המחלקה לפולקלור באוניברסיטת איסטנבול. בשואה שהה בבודפשט ומת שם במהלך הימים האחרונים של המצור הסובייטי על העיר בשל המחסור, הרעב, התנאים הסניטריים הלא אנושיים וגילו המתקדם.
יצירתו
בתחילת דרכו עסק בעיקר בסוגיות דיאלקטולוגיות, פונולוגיות ו מורפולוגיות של השפה ההונגרית, כמו גם במחקרים פינו-אוגריים, בשפה המרדווינית, והיה בין הראשונים שנסע לאזורים שהיו מאוכלסים בצ'אנגו במולדובה ואסף ניבים יחד עם הבלשן ההונגרי יהודי אף הוא ברנאט מונקאצ'י.
בהשפעת מורו, ארמין ומברי, וכן בעידוד יוז'ף בודנץ ויצחק יהודה גולדציהר, פנה לשפה הטורקית ולפילולוגיה ב-1880 באמצע. שהותו בקונסטנטינופול בין השנים 1885–1890, נסע לרומליה, אנטוליה, סוריה, ארץ ישראל ומצרים. בדרכו רשם את הניבים הטורקים ואת אמנות הפולקלור, הרגלי האוכלוסייה ופריטים מסוימים אחרים של הפולקלור הטורקי, כגון קאראגוז הידוע כמשחק תיאטרון צלליות. הכשרון המשמעותי ביותר שלו היה הרישום של הסיפור עממי והאנקדוטה הטורקיים בהיקף ועושר חסרי תקדים במזרח התיכון. אוספי השירה (חריזה) העממית הטורקית שלו, שפורסמו מסוף שנות השמונים של המאה העשרים, פורסמו לא רק בהונגרית, אלא גם בכמה שפות אירופיות, ויצירותיו היו הראשונות לספק תובנה לעולם השירה העממית האנטולית והרומלית, שלא הייתה ידועה כמעט לאקדמיה ולקהל הרחב. הוא גם רשם את חוויותיו באסיה הקטנה כהערות מסע.
הוא סיכם, עיבד ופרסם את אוספיו משנת 1890 ואילך, כתב ספרי דקדוק טורקיים, עסק במגמות בספרות הטורקית בת זמנו ובסוגיות בתולדות הטורקולוגיה ולמד לעומק גם סיפורי עם יוונים ויפנים. האקדמיה ההונגרית למדעים הזמינה אצלו מילון הונגרי-טורקי, אך זה לא הושלם. במהלך מלחמת העולם הראשונה, בשנת 1915, הוא אסף חומר עממי משמעותי מהאסירים הטטרים של קאזאן וחצי האי קרים שחיו במחנות הכלא באסטרגום ובאגר.
חבריות והוקרה
כהוקרה על הישגיו המדעיים:
קס (מסע בין כוכבים)
קס (באנגלית: Kes), היא דמות בדיונית ביקום הבדיוני של זיכיון "מסע בין כוכבים", המופיעה בסדרת הטלוויזיה "מסע בין כוכבים: וויאג'ר". היא הייתה דמות קבועה במהלך שלוש העונות הראשונות של הסדרה, ועזבה את התוכנית בפרק 2 של עונה 4, "The Gift". היא שבה לתוכנית לפרק אחד כתפקיד אורח, בפרק 23 של עונה 6, "Fury". את דמותה גילמה השחקנית ג'ניפר ליאן.
ביוגרפיה בדיונית של הדמות
קס היא אוקמפה, גזע היליד לרביע דלתא, עם תוחלת חיים של 9 שנים בלבד. בפיילוט הסדרה, קס נלקחת על סיפונה של ספינת החלל וויאג'ר עם בן-זוגה, ניליקס, שהיה אחראי להצלתה מקייזון. קס הייתה משועבדת לקייזון לאחר ניסיונה לברוח מהשיממון של חיי אוקמפה נורמלים. היא גם קיוותה לפתח כוחות על-חושיים, שאבותיה, על פי שמועות, התברכו בהם במקצועיות רבה. כוחות על-חושיים של האוקמפה היו לא-ידועים יחסית באותו הזמן, בגלל אורח החיים של האוקמפה, שהפכו תלויים אך ורק על ה-"Caretaker" לאספקה ולהגנה.
במהלך הזמן שלה על סיפון וויאג'ר, קס מתפתחת ידידות הדוקה עם הדוקטור בעת עבודתה כעוזרת הרפואית שלו. קס מקבלת הכשרה רפואית ומסייעית לדוקטור לדעת כיצד לתקשר בקלות רבה יותר עם יתר אנשי צוות. היא גם מסייעת לו לפתח מיומנויות חברתיות, כגון עוזרת לו להזמין לדייט את ד"ר דנרה פאל הוידיאנית (הפרק "Lifesigns"), ותומכת בו כשהוא מתמודד עם האובדן של "הבת" שלו בסימולצית משפחה הולוגרפית ("Real Life"). קס הופכת גם לחברתו ולתלמידתו של טובוק, שעוזר לה להתפתח וללמוד לשלוט ביכולות העל-חושיים שלה.
שנתיים מאוחר יותר, קס חוזרת לבקר את וויאג'ר בסיפור של מסע בזמן (הפרק "Fury"). בשלב זה נראה שהיא הרבה יותר מבוגרת, הרבה יותר חזקה, ונקמנית כלפי צוות וויאג'ר. היא חוזרת אל העבר ומנסה להעביר את וויאג'ר של העבר לידי הוידיאנים, בזמן שהיא לוקחת את עצמה של העבר הביתה, אולם ניסיון זה מסוכל. תוך שימוש בידיעות על אירועים אלו, ג'יינוויי וטובוק של ההווה יוצרים הולוגרמה של קס בזמן העבר, על מנת להזכיר לקס מהעתיד את החיבה שהייתה לה לצוות וכמה הם טיפלו בה, ובכך להראות עד כמה בלתי הגיונית השנאה שלה. הפרק מסתיים קס חוזרת בספינתה אל אוקמפה.
ביוגרפיה אלטרנטיבית
בפרק "Before and After", קס משתתפת במלחמתה בת השנה של וויאג'ר עם הקרנים, ונדבקת בחלקיקים מטורפדו כרונוטונית. מאוחר יותר היא מתחתנת עם טום פאריס, ויש להם בת - ליניס (על שם אמה של קס. ליניס מתחתנת עם הארי קים ויש להם בן בשם אנדרו, נכדה של קס. בתחילת הפרק, קס היא בת 9 שנים ומוכנה לקראת מותה בגיל הנורמלי לאוקמפה. הדוקטור, לעומת זאת, איננו מוכן לקבל זאת, ולכן הוא ממציא תא ביו-זמני, שלו יש תוצאה לא מכוונת - הפעלה מחדש של הכרונוטונים הרדומים בגופה של קס מחשיפתה לטורפדו הכרונוטונית כמה שנים קודם לכן. הדבר מתחיל לשלוח את קס למסע אחורה בחיים שלה. קס הופכת להיות מודעת למה שקרה, ואחרי שהיא חוזרת לזמן של הסכסוך בין וויאג'ר לבין הקרנים, היא מודיעה לדוקטור מהעבר את מה שקורה לה, ומעביר לו את התדר הזמני המדויק של הטורפדו הכרונוטוני. זה מאפשר לדוקטור לתכנן טיפול ולשחזר את קס למצב נורמלי של סנכרון זמני. זה גם משנה את אירועי העתיד שחוותה קס, כולל נישואיה לטום פאריס, כמו גם ליניס ביתה, לתוך ציר זמן חלופי שלעולם לא יתרחש. היא, לעומת זאת, עדיין תוכל להודיע לקפטן ג'יינוויי על "שנה של גיהנום" הצפויה להם.
אין זה מוסבר מדוע צוות וויאג'ר אינו מודע לאזהרה של קס כאשר הם נתקלים בקרנים מאוחר יותר בעונה 4, בפרק הכפול "Year of Hell" (עונה 4, פרקים 8 ו-9). עם זאת, המחדל של אזהרתה היה יכול להיות בגלל השינויים הזמניים של אנורקס (מדען קרנימי, כאשר וויאג'ר מאפסת את ציר הזמן המקורי על ידי השמדת ספינת הקרנים. וויאג'ר לא הותקפה בציר הזמן ששוחזר; כך שהמציאות החלופית שבה קס קיבלה את האזהרה לא הייתה מתרחשת.
מדינות ברזיל
ברזיל מחולקת ל-27 יחידות: 26 מדינות (בפורטוגזית: estados do Brasil) ומחוז פדרלי אחד בו שוכנת הבירה ברזיליה (המחוז הפדרלי מוקף ברובו על ידי מדינת גויאס). המדינות הן ישויות חצי אוטונומיות. אין להן סמכויות בתחום יחסי החוץ, ביטחון והתקציב הפדרלי; אך הסמכויות בענייני פנים שונים, כגון חינוך, בריאות, תעבורה ועוד, וכן גביית המיסים, הן באחריותן.
גבולות המדינות נקבעו בהסכם מדריד (1750), שהיה הסכם בין ספרד לבין פורטוגל, בדבר גבולות המושבות של מדינות אלה בדרום אמריקה.
שדרת המצעדים אנזא"ק
שדרת המצעדים אנזא"ק (שמה באנגלית: ANZAC Parade) היא שדרה טקסית בעיר קנברה, בירת אוסטרליה. ניצבות בה אנדרטאות לאומיות רבות והיא משמשת אתר לטקסי זיכרון ממלכתיים.
השדרה
שם השדרה ניתן לה לכבוד חיל המשלוח האוסטרלי-ניו זילנדי (ANZAC), שלחם במסגרת צבאות מדינות ההסכמה במלחמת העולם הראשונה באירופה, בגליפולי ובמזרח התיכון.
השדרה מצויה מצפון לאגם בארלי גריפין שבמרכזה של קנברה, ומשתרעת לכיוון צפון-מזרח. הקצה הדרומי של השדרה נח בקרבת חוף האגם, ואילו הקצה הצפוני נמצא לרגלי מבנה אנדרטת המלחמה של אוסטרליה. קו ראייה ישיר מתמשך לאורך תוואי השדרה בין מבנה אנדרטת המלחמה לבין בניין הפרלמנט של אוסטרליה, הניצב כארבעה קילומטרים מדרום-מערב לה, מעבר לאגם.
אורך השדרה הוא 1,200 מטרים ורוחבה כ-50 מטרים. בכל אחד שני צידיה משתרעת שלישיית נתיבים חד-סטרית, ואילו במרכזה מצוי נתיב מצעדים מצופה אבן כתומה ולאורכו ערוגות צמחייה. בשולי שני צידי השדרה נטועים טורי עצי אקליפטוס.
ביום אנזא"ק ובימי חג ומועד אחרים משמשת השדרה כמו גם הרחובות המקבילים לה כזירה לצעדת חיילי הכוחות המזוינים של אוסטרליה ושל ותיקי המלחמה שלה.
אנדרטאות בשדרה
השדרה היא אתר הנצחה לאומי. לאורך שוליה ממזרח וממערב ניצב מספר רב של אנדרטאות צבאיות ולאומיות אוסטרליות:
לצד כל אנדרטה הוצבו לאחר בנייתה שלטים וכתובות לתיאורה. בנוסף הוצב לימים ליד כולן שילוט בתבנית אחידה, היוצר קו מקשר בין כל האנדרטאות.
מדרום לשדרה ובמרחק קצר ממנה, על שפת האגם, ניצבת אנדרטה נוספת, לזכר אנשי שירותי החירום של אוסטרליה שנספו במילוי תפקידם.
טונה (ראפר)
איתי אורן זבולון (נולד ב־13 במאי 1984), הידוע בשם הבמה "טוּנָה", הוא ראפר ישראלי.
ביוגרפיה
בגיל 16 החל לכתוב ראפ תחת השם "טונה-מן ג'ונס", חבר לראפר בשם "אוז" (אורי גרבש) ויחד הקימו את "ראסטה קישקשתא". השניים הצטרפו בהמשך להרכב "השבט". ב־2002 התגייס לצה"ל ושירת כמפקד ומדריך נשק בחיל החימוש. ב־2006, סמוך לשחרורו, יצא אלבום הבכורה של "השבט", מתוכו בלט השיר "נווה מדבר" בזכות הקליפ הפרובוקטיבי אשר צולם לו . הלהקה התפרקה באותה שנה בעת מלחמת לבנון השנייה.
ב־2007 הכיר את המפיק והגיטריסט ניר דנן והשניים החלו ליצור חומר מקורי. ב־2010 היה חבר בהרכב שאטגאנז עם הראפרים אורטגה ושי 360 ואיתם הוציא את המיקסטייפ "סוף עונת החרוזים". ב־2011 הקליטו זבולון ודנן אלבום מקורי והקימו את הלהקה "טונהמן ג'ונס". השניים חתמו בחברת התקליטים "עננה" ובאותה שנה יצאו הסינגלים: "פסיכולוג" בהשתתפות דורי בן זאב, "על הבר", "לרקוד" ו"ככה". ב־2012 חידשו השניים את שירו של מאיר אריאל "עברנו את פרעה". השירים לא זכו להצלחה והאלבום נגנז. באותה שנה הצטרף המתופף זוהר ברזילי, והלהקה החלה להקליט סקיצה לאלבום חדש שלא הגיע לכדי הפקה סופית, מתוכו שרדה סקיצה לשיר ׳נשאר בחיים׳ שלימים יכנס לאלבום הבכורה. בשנת 2013 הצטרף לניר דנן בהפקה המוזיקאי יקיר בן טוב ויחד החלו לעבוד על האלבום "גם זה יעבור". באותה שנה הפיקו זבולון ודנן לרביד פלוטניק (נצ'י נצ') את השירים "מוזיקה טובה", "קפה וסיגריה" ו"בור ועם הארץ" שזכו להצלחה ברדיו ועל הבמות.
2015–2016: גם זה יעבור
בשנת 2015 יצא השיר "גם זה יעבור" שזכה להצלחה ניכרת והיה שיר הפריצה של טונה לתודעה הציבורית הרחבה. השיר הגיע למקום ה־16 במצעד גלגלצ. בהמשך השנה יצא לאור האלבום כולו, וזכה להצלחה רבה. בלטו בו הרצועות "סרט ערבי", "רוק 30", "למה לא עכשיו" בשיתוף עם שלומי סרנגה, "עולם משוגע" שבוצע בשיתוף עם רביד "נצ'י נצ'" פלוטניק ו"מרפקים". באותה שנה זכה בפרס אקו"ם להישג השנה למחבר על אלבומו, "גם זה יעבור". באותה שנה הפיקו זבולון ודנן את "יום חדש" ו"ברוכים הבאים לפתח תקווה" של רביד פלוטניק שזכו גם הם להצלחה.
בשנת 2016 הוציא שיר משותף יחד עם רביד פלוטניק, "אני כאן לשבור".
2017–2018: טונהפארק
בשנת 2017 הוציא שלושה סינגלים חדשים מתוך האלבום טונהפארק. הסינגל "י"א 2" מספר על חוויותיו של זבולון כתלמיד במערכת החינוך בישראל. הסינגל הגיע למקום ה־14 במצעד השנתי של גלגלצ ולמקום ה־22 במצעד השנתי של רשת גימל לשנת תשע"ז. ב־7 בספטמבר 2017 יצא האלבום המלא. בלטו בו הרצועות "בסיבוב", "סחרחורת", "אבודים בחלל", "הכל זה בצוות", ו"קאובוי". האלבום זכה להצלחה רבה במצעדים ועל הבמות. במקביל זבולון ודנן הפיקו את השיר "12 שנים של בדידות" של רביד פלוטניק.
2019–2020: ועכשיו לחלק האינטרגלקטי
בשנת 2019 הוציאו אינפקטד משרום רמיקס ל"אבודים בחלל". באותה שנה עזבו זבולון ודנן את חברת התקליטים עננה. הם חברו לליאור מילר, שהפך למנהלם תחת השם "ועד הוייב". הלוגו התחדש בעיצוב משותף של זבולון יחד עם חן מכבי. באותה שנה יצאו הסינגלים: "אנרגיה", עם קליפ שביים זבולון, ו"לאן שאפנה מבטי", בו מותח טונה ביקורת על חברת התקליטים עננה, בה יצאו שני אלבומיו הראשונים. במקביל הפיקו זבולון ודנן את השיר "סמוראי" של רביד פלוטניק עם ג'ימבו ג'יי מתוך "ועכשיו לחלק האמנותי".
2020–הווה: מזרח פרוע
ב־30 באוגוסט 2020, כתגובה להתנהלות המדינה בתקופת הקורונה, חבר טונה לשלום חנוך ויחד הוציאו את שיר המחאה המערבוני "הטוב, הרע ואחותך". בספטמבר 2021, לרגל פסטיבל התמר השנתי, הוציא יחד עם עומר אדם מאשאפ לשירים "סחרחורת" ו"בדד".
ב־17 בדצמבר 2021 הוציא טונה את אלבומו הרביעי "מזרח פרוע" שכולל את הסינגלים "הטוב, הרע ואחותך", "היי בייב" ו"סהרה", שיצא כגרסת לייב בהשתתפות יסמין מועלם וזכה להצלחה במצעדי הפזמונים. האלבום זכה בפרס אלבום השנה של תחנת הרדיו גלגלצ. כמו כן זכה בפרס אקו"ם לאלבום השנה. ב־23 במרץ 2023 הוציא את האלבום כתקליט, ובתוכו שיר נוסף בשם "גוף" בהשתתפות עדי אולמנסקי.
ב־15 ביוני 2023 הוציא לאור את הסינגל "ככה זה" עם נינט טייב. השיר הגיע למקום ה־67 במצעד היטליסט.
השפעה חברתית של מגפת הקורונה
השפעות פוליטיות
מספר בכירי המפלגה הקומוניסטית של סין הודחו בשל הטיפול הכושל במגפה במרכז סין, סימן לחוסר שביעות רצון מתגובת הממסד הפוליטי להתפרצות באזורים אלה. כמה מומחים סבורים כי זה ככל הנראה היה צעד להגן על מזכ"ל המפלגה הקומוניסטית שי ג'ינפינג מפני כעס העם בגלל מגפת הקורונה. כמה פרשנים טענו כי זעקה על המחלה יכולה להיות מחאה נדירה נגד המפלגה. בנוסף, ההפגנות באזור המינהלי המיוחד של הונג קונג התחזקו עקב חשש מהגירה מסין. טאיוואן גם הביעה חשש מהכללה בכל איסור נסיעות הנוגע לרפובליקה העממית של סין בשל "מדיניות סין-אחת" ומעמדה הפוליטי השנוי במחלוקת. רחוק יותר, ממשלת אוסטרליה לא הצליחה לקיים התחייבויות לשמירה על עודף תקציבי עקב השפעת הקורונה על הכלכלה. מספר מדינות השתמשו בהתפרצות כדי להציג תמיכה בסין, כמו ראש ממשלת קמבודיה הון סן שערך ביקור מיוחד בסין במטרה להפגין את תמיכתה של קמבודיה בסין במאבק בהתפרצות המגפה.
נשיא ארצות הברית דונלד טראמפ ספג ביקורת על תגובתו למגפה. הוא הואשם בטענות למסירת מידע מוטעה או כוזב, באי מסירת מידע הולם ובהפחתת משמעות המגפה. טראמפ אף ספג ביקורת על כך שסגר את יחידת הבריאות העולמית במועצה לביטחון לאומי של ארצות הברית, שהוקמה כדי להכין את הממשלה למגיפות אפשריות. מחקרים מצביעים על כך שהמגפה הייתה גורם תורם לכישלונו בבחירות לנשיאות ארצות הברית בשנת 2020.
ממשלת הרפובליקה האסלאמית של איראן נפגעה מאוד מהנגיף, כאשר לפחות שני תריסר מחברי (כ-10%) בית המחוקקים האיראני נדבקו, כמו כן לפחות 15 בכירים בממשל, כולל סגן הנשיא. יועציהם של עלי ח'אמנאי ומוחמד ג'וואד זריף מתו מהמחלה. התפשטות הנגיף עוררה שאלות בנוגע להישרדותו העתידית של המשטר.
ריבונות
מ. ניקולאס פירזלי, מנהל מועצת הפנסיה העולמית (WPC) וחבר מועצת המייעצים במתקן התשתיות הגלובליות בבנק העולמי (GIF), התייחס למגפה בתור "המשבר הפיננסי הגדול", שיעלה "על פני השטח תפקודים פיננסיים וגאו-פוליטיים... כלכלות לאומיות רבות יסבלו כתוצאה מכך וריבונותן הפוליטית עצמה עלולה להישחק קשות".
זכויות אזרח ודמוקרטיה
איראן, ירדן, מרוקו, עומאן ותימן אסרו על הדפסה והפצת עיתונים בתקופת פרוץ המגפה. ב-30 במרץ 2020, הונגריה הוכרזה תחת מצב חירום, שבמהלכו שלט אורבן בהונגריה מתוקף צווים אשר יכול היה אורבן לנפק ללא צורך באישור או דיון. החוק איפשר לאורבן להאריך את מצב החירום לפי שיקול דעתו. ב-16 ביוני 2020, בוטל מצב החירום אך אושר חוק חדש שמאפשר להשיב אותו בקלות.
שלום עולמי
נראה כי המגפה החמירה את דינמיקת העימותים; המגפה הובילה גם להחלטת מועצת הביטחון של האו"ם בדרישה להפסקת אש עולמית. ב-23 במרץ 2020 פרסם מזכ"ל האו"ם אנטוניו גוטרש ערער על הפסקת אש עולמית כחלק מתגובת האו"ם למגפה. ב-24 ביוני 2020 חתמו 170 מדינות ומשקיפות של האו"ם על הצהרה לא מחייבת לתמיכה בערעור והגיעה ל-172 מדינות ב-25 ביוני 2020.
ב-1 ביולי 2020 קיבלה מועצת הביטחון של האו"ם את ההחלטה S/RES/2532 (2020), בדרישה ל"הפסקת פעולות כלליות ומיידיות בכל המצבים שעל סדר יומה", המביעה תמיכה ב"מאמצי המזכ"ל ונציגיו המיוחדים ושליחיו המיוחדים בעניין זה", קוראים ל"כל הצדדים בסכסוכים מזוינים לעסוק באופן מיידי בהפסקה הומניטרית יציבה" של 90 ימים רצופים לפחות, וקוראים לשיתוף פעולה בינלאומי רב יותר לטיפול במגפה.
השפעה חינוכית
המגפה השפיעה על מערכות החינוך ברחבי העולם, מה שהוביל לסגירות נרחבות של בתי ספר ואוניברסיטאות. על פי נתונים שפרסמה אונסק"ו ב-25 במרץ 2021, נסגרו בתי ספר ואוניברסיטאות ב-165 מדינות. כולל סגירות מקומיות, שהשפיע על יותר מ-1.5 מיליארד תלמידים וסטודנטים ברחבי העולם, המהווים 87% מהלומדים הרשומים. אותן אוניברסיטאות להשכלה גבוהה השפיעו גם על הסטודנטים שלהם בכך שהחליטו לא להפסיק את השיעורים אלא להעביר הכל ללמידה מרחוק. מתוך 195 סטודנטים שראיינו לצורך הסקר באוניברסיטה גדולה, ממצאיהם הראו כי קיים חשש מוגבר לבריאותם הנפשית של סטודנטים אלה, כתוצאה מהריחוק החברתי.
קורונה ואי שוויון
אנשים בעלי הכנסה נמוכה נוטים יותר לחלות בקורונה ולמות מכך. הן בניו יורק והן בברצלונה, שכונות בעלות הכנסה נמוכה נפגעו באופן לא פרופורציונלי ממקרי COVID-19. ההשערות מדוע זה המקרה טוענות כי משפחות עניים נוטות יותר לגור בדיור צפוף ולעבוד בעבודות בעלות מיומנות נמוכה, כגון סופרמרקטים וטיפול בקשישים, הנחשבים כחיוניים במהלך המשבר. בארצות הברית, מיליוני אנשים בעלי הכנסה נמוכה אין להם גישה לטיפול רפואי בשל היותם מבוטח או ללא ביטוח רפואי. מיליוני אמריקאים איבדו את ביטוח הבריאות לאחר שאיבדו את מקום עבודתם. עובדים רבים בעלי הכנסה נמוכה בעבודות שירות הפכו למובטלים.